માના જણ્યા બે સગા ભાઈ છે. એકબીજા માટે બંનેને પુષ્કળ લાગણી છે પણ બંને ભાઈઓ એકબીજા સાથે બોલતા નથી. વર્ષોથી તેમણે અબોલાની એક દીવાલ ઊભી કરી છે. એ દીવાલમાં ગાબડું પાડવાની કોશિશ બે ભાઈઓમાંથી એક પણ ભાઈએ કરી નથી! એક પિતા અને એક પુત્ર છે. પિતાને પુત્ર માટે અનહદ લાગણી છે. પુત્રને પણ પોતાના પિતા માટે લાગણી જ નહીં-અનહદ માન પણ છે. પણ બંને વચ્ચે અબોલાની એક દીવાલ છે. એ દીવાલ તોડવાની બેમાંથી એકેય જણ કોશિશ કરતા નથી!